Masud Pezeŝkian

Masoud PEZEŜKIAN (‎, ; naskiĝis la 29-an de septembro 1954, Mehabad, Shahanshaha Irano) estas irana politikisto kaj Prezidanto de Irano ekde la 30-a de julio 2024 . Profesie li estas korkirurgo kaj politike li estas konsiderata reformisto. 

Li reprezentis la balotdistriktojn de Tabrizo, Osku kaj Azarshahr en la irana parlamento. Li funkciis kiel Unua Vicprezidanto de Parlamento de 2016 ĝis 2020, kaj de 2001 ĝis 2005 li estis Ministro de Sano kaj Medicina Eduko en la registaro de Mohammad Khatami .

Li kandidatiĝis en la prezidant-elektoj en 2013, sed reprenis sian kandidatecon. Li denove kuris en la elektoj de 2021, sed lia kandidateco estis malakceptita . Por la fruaj prezidant-elektoj de 2024, kiuj okazis post la kraŝo de la helikoptero de la antaŭa prezidanto Ebrahim Raisi la 19-an de majo 2024, Pezeshkian kvalifikiĝis kaj estis permesita partopreni. Kune kun Said Jalili, li avancis al la dua raŭndo kaj venkis per pli ol 53% de la voĉoj  .

 Referencoj 

 Eksteraj ligiloj 

Kategorio:Iranaj kurdoj
Kategorio:Iranaj ministroj
Kategorio:Prezidantoj de Irano
Kategorio:Iranaj politikistoj